open-index/open-wikipedia-markdown huggingface dataset:
Robert Downey Jr.

**Robertas Džonas Daunis jaunesnysis** (; g. 1965 m. balandžio 4 d., Manhatane, Niujorke, JAV) – JAV aktorius.

Aktoriaus karjerą pradėjo 1970 m., būdamas penkerių metų savo tėvo filme „Svaras“ (). 1987 m. jis suvaidino filme „Mažiau nei nulis“ (), kuris laikomas pirmuoju jo filmu, teigiamai įvertintas kritikų.

Vėliau jis filmavosi filmuose „Dainuojantis detektyvas“ (*The Singing Detective;* (2003), „Bučiuok, bučiuok, šauk, šauk“ (*Kiss Kiss Bang Bang*; 2005), „Neįžvelgiamas pasaulis“ (*A Scanner Darkly*; 2006), „Gotika“ (*Gothika*; 2003), „Zodiakas“ (*Zodiac*; 2007), „Tropikų audra“ (*Tropic Thunder*; 2008). 2008 m. jis suvaidino filme „Geležinis žmogus“, paskui jo tęsiniuose „Geležinis žmogus 2“ (*Iron Man 2*; 2010), „Keršytojai“ (*The Avengers*; 2012) ir „Geležinis žmogus 3“ (*Iron Man 3*; 2013). Taip pat jis vaidino Šerloką Holmsą filmuose „Šerlokas Holmsas“ (*Sherlock Holmes*; 2009) ir „Šerlokas Holmsas: šešėlių žaidimas“ (*Sherlock Holmes: A Game of Shadows*; 2011). Filmuose „Keršytojai“ ir „Geležinis žmogus 3“ jis uždirbo 1 mlrd. JAV dolerių. Žurnalas „Forbes“ jį paskelbė geriausiai apmokamu Holivudo aktoriumi (75 milijonai JAV dolerių). 2024 m. už geriausią antro plano vaidmenį filme „Openheimeris“ apdovanotas Oskaru, Auksiniu gaubliu ir BAFTA.

## Šaltiniai

## Nuorodos
*
Sarah Paulson

**Sara Katerina Polson** (; g. 1974 m. gruodžio 17 d., Tampa, Florida, JAV) – JAV aktorė, išgarsėjusi Elen Dolan vaidmeniu filme Dvasia ().

2017 m. žurnalas *Time* ją išrinko į 100 įtakingiausių pasaulio aktorių sąrašą.

Sara Polson prisipažino esanti homoseksuali. 2004 m. buvo susižadėjusi su aktore Cherry Jones, bet 2009 m. išsiskyrė. Dabar draugauja su aktore Holland Taylor.

## Filmografija

## Šaltiniai
Mokykla (serialas)

**Mokykla** () – ukrainietiškas serialas, kuris pasirodė 2018 m. Jį sudaro 30 serijų.

## Siužetas

Pasakojama apie moksleivius ir mokyklos gyvenimą. Serialas prasideda, kai mama randa dukrą namie, o šalia mėtosi tabletės. Norėdama būti arčiau dukters, ji meta verslą ir ateina dirbti į mokyklą, kurioje įsidarbina ekonomikos mokytoja. Jai tenka varžytis su direktoriaus pavaduotoja, kuri yra tikra intrigų meistrė ir svajoja tapti direktore. Paaugliai nuolat krečia šunybes, įsivelia į problemas. Mokykloje dirba ir direktoriaus sūnus, kuriam simpatizuoja ir pavaduotoja, ir naujoji mokytoja, ir mokinukės. Mokinės konkuruoja tarp savęs, suaugusieji veliasi į jų konfliktus.  

## Veikėjai

* Katia arba Jekaterina Andrejevna (aktorė Janina Andrejeva ) – pagrindinė serialo veikėja, mama, kuri rūpinasi savo dukra ir įsidarbina mokykloje mokytoja.
* Veronika (Nika) (aktorė Irina Kudašova ) – pagrindinė serialo veikėja, Katios dukra, mokyklinio amžiaus paauglė.
* Darina Kiseliova (aktorė Olena Kurta ) – pagrindinė serialo veikėja, direktoriaus pavaduotoja, tikra intrigų meistrė, kyšininkė, kuri dirbtinai kuria problemas, skandalus ir tikisi tapti direktore.
* Lola, Lolita Havrylenkė (aktorė Liza Vasilenkė ) – pagrindinė serialo veikėja, didžiausia mokyklos pamaiva, kuri socialiniame tinkle turi 20 tūkst. sekėjų ir nuolat juos lepina savo darymais video, bei nuotraukomis. jai patinka žeminti kitus ir siekti populiarumo. Apie save labai gerai galvojanti panelė.
* Asia (aktorė Karina Černiavskaja ) – mokyklinukė iš Lolos svitos.
* Nata, Natka (aktorė Ana Trinčer ) – mokyklinukė iš Lolos svitos.
* Aleksas, Oleksandras Ihorevičius (aktorius Mikita Vakuliukas ) – pagrindinis vaidmuo, jis mokyklos direktoriaus sūnus, gyvenęs JAV, juristas, kuris nori grįžti Amerikon ir laukia vizos į šalį. Dirba mokykloje anglų kalbos mokytoju.
* Kirilas (aktorius Romanas Lukjanovas ) – pagrindinis veikėjas, švietimo ministerijos inspektorius, kaip vėliau paaiškėja, tikrasis Nikos tėvas.
* Paša (aktorius Oleksandras Petrenka ) – mokyklinukas, Lolos vaikinas, kuris vėliau ima painiotis tarp Lolos ir Nikos.
* Ihoris Serhejevičius (aktorius Anatolijus Tichomirovas ) – mokyklos direktorius.
* Nazaras (aktorius Olehas Vigovskis ) – mokyklinukas, turtingo tėvelio sūnus, šiek tiek kvailokas ir naivus vaikinas.
* Tocha, Anatolijus (aktorius Bohdanas Osadčukas ) – mokyklinukas, policijos karininko sūnus, kurį tėvas nuolatos uja ir grasinasi karo mokykla.

## Nuorodos
* Apie filmą
* Aktoriai ir vaidmenys
* 1+1 kanalo informacija 
* Informacija kinopoisk.ru svetainėje
Pagrynių ąžuolas

**Pagrynių ąžuolas** – botaninis gamtos paveldo objektas. Auga Šilutės miesto pietiniame pakraštyje, netoli Stadiono gatvės, 300 m į šiaurės rytus nuo kelio Šilutė-Pagryniai. Medis auga miško apsuptoje laukymėje, aptvertas apsaugine tvorele, pastatyta informacinė lenta. 

## Istorija

1960 m. ąžuolas paskelbtas gamtos paminklu, 1987 m. priskirtas prie respublikinės reikšmės paminklų. Tuomet vertintas: skersmuo – 1,5 m, aukštis – 24 m.

## Duomenys

Ąžuolas paskelbtas valstybės saugomu Lietuvos Respublikos aplinkos ministro 2017 m. balandžio 10 d. įsakymu Nr. D1-288.
* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 5,17 m
* Aukštis – 25 m
* Amžius – apie 300 metų

## Šaltiniai

## Nuorodos

* Saugomų teritorijų valstybės kadastras  
* Krašto gidas. Pagrynių ąžuolas
Jasonių gyvenvietės tvenkinys

**Jasonių gyvenvietės tvenkinys** – tvenkinys Lietuvoje, Utenos rajone, 5 km į vakarus nuo Utenos, Jasonių gyvenvietėje. Sudarytas užtvenkus Paupelių upelį (Utenaitės intakas, Vyžuonos baseinas) 6,1 km nuo jo žiočių. Tvenkinio ilgis iš šiaurės vakarų į pietryčius – 0,16 km, plotis – iki 0,11 km. Altitudė 142,3 m. Krantai žemi, vietomis apaugę medžiais. Šalia įsikūrusi buvusio Jasonių dvaro sodyba. Pietine pakrante eina kelias . Pasroviui už 0,67 km telkšo Jasonių sodų tvenkinys.

## Šaltiniai
Sadas (Niigata)

**Sadas** () – sala ir ją užimantis miestas Japonijoje, Japonijos jūroje, šalia vakarinių Honšiū krantų, priklauso Niigatos prefektūrai. Tai šešta pagal dydį Japonijos sala (po 4 didžiųjų salų ir Okinavos). Jos plotas – 855,26 km².

Sala kalnuota – jos šiaurės vakaruose driekiasi Osado kalnagūbris (aukštis iki 962 m, Kongo k.), pietryčiuose – Kosado kalnagūbris (iki 642 m, Odžijamos k.). Viduryje, tarp kalnų plyti Kuninakos lyguma. Rytinėje pusėje yra druskingas Kamo ežeras.

Yra oro uostas. Verčiamasi žemės ūkiu, žvejyba, austrių veisimu, vystomas turizmas. Sala garsėja bambukų pynimo tradicijomis. Yra dvi XVII–XIX a. pagodos, garsaus budistų vienuolio Ničireno, ištremto į Sadą 1271 m., buvusi gyvenamoji vieta, XIX a. medinis teatras, tradicinės Edo architektūros Šukunegio rajonas.

Sadas gyvenamas nuo seniausio, Džiomon laikotarpio. VIII a. buvo sudaryta Sado žemė. Į šią atokią salą pradėti tremti politiniai kaliniai – ši bausmė buvo antra pagal sunkumą po mirties bausmės, nes dėl atšiauraus klimato nesitikėta, kad saloje nubaustasis išgyvens. 1221 m. į Sadą ištremtas nuverstas imperatorius Džuntoku, 1271–1274 m. čia ištremtas vienuolis Ničirenas, 1434 m. – dramaturgas Zeamis Motokijas.

1601 m., Edo laikotarpiu, saloje prasidėjo aukso karštinė – čia išgaunamas auksas buvo svarbus Tokugavos šiogūnato pajamų šaltinis, veikė kelios kasyklos. Paskutinė uždaryta 1989 m. Nuo XX a. pab. gyventojų skaičius pradėjo tolydžio mažėti.


Sadogashima - 2009-08-06 - 06-v1.jpg|Kelias Salos pakrante
五重の塔 Five-storied pagoda - panoramio.jpg|Mjosendži pagoda
Sado Shukunegi.jpg|Medinė Šukunegio kvartalo architektūra
Sado-map.png|Sado žemėlapis
Kačiūnų tvenkinys

**Kačiūnų tvenkinys** - tvenkinys Lietuvoje, Utenos rajone, 7 km į pietvakarius nuo Tauragnų. Sudarytas užtvenkus bevardį upelį (Vyžintos intakas) 3,4 km nuo jo žiočių. Tvenkinio ilgis iš šiaurės į pietus - 0,29 km, plotis - iki 0,14 km. Altitudė 181,6 m. Krantai aukštoki. Rytinėje pakrantėje už kelio Nr.2813 (Gečiai - Kuktiškės - Tauragnai) stūkso Ignotiškio miškas. Aplinkui tvenkinį daugiausia plyti pievos ir nedideli miškeliai. Šalia įsikūręs Kačiūnų kaimas.

## Šaltiniai
James Cameron

**Džeimsas Fransis Kameronas** (; g. 1954 m. rugpjūčio 16 d.) – Kanados režisierius, prodiuseris, scenaristas; laikomas vienu geriausių XXI a. režisierių.

Jis yra režisavęs tokius filmus kaip „Terminatorius“ (1984; *Terminator*), „Svetimi“ (1986; *Alien 2*), „Gelmė“ (1989; *The Abyss*), „Terminatorius 2: paskutinio teismo diena“ (1991; *Terminator 2: Judgment Day*), „Melas vardan tiesos“ (1994; *True Lies*), „Titanikas“ (1997; *Titanic*) ir „Avataras“ (2009; *Avatar*). „Avataras“ ir „Titanikas“ yra du pelningiausi visų laikų filmai. Jie kartu uždirbo maždaug 5 mlrd. JAV dolerių.

## Filmografija
Garsiausi režisuoti filmai:
* „Piranijos. Nerštas“ (1981)
* „Terminatorius“ (1984)
* „Svetimi“ (1986)
* „Gelmė“ (1989)
* „Terminatorius 2: paskutinio teismo diena“ (1991)
* „Melas vardan tiesos“ (1994)
* „Titanikas“ (1997)
* „Avataras“ (2009)
Taalio ugnikalnis

**Taalio ugnikalnis** () – ugnikalnis Filipinuose, Lusono salos pietinėje dalyje, Batangaso provincijoje. Aukštis – 311 m. Ugnikalnis stūkso Taalio ežere, sudaro Ugnikalnio salą. Tai vienas veikliausių šalies ugnikalnių, per istorinius laikus išsiveržęs 33 kartus. Kadangi Taalio apylinkės tankiai gyvenamos, o išsiveržimai dažnai būna stiprūs – tai vienas pavojingiausių pasaulio ugnikalnių.

Taalio ugnikalnis įdomus tuo, kad yra saloje esančiame ežere, o jame pačiame (krateryje) taip pat telkšo ežeras. Šiame kraterio ežere dar kyšo uola. Tai gana retas atvejis, kai sala yra 3 skirtingo lygio vandens telkiniuose. Taalio ugnikalnio saloje, dėl išsiveržimų pavojaus, gyventi draudžiama, bet skurdžios šeimos, nepaisydamos pavojų, kuriasi jo šlaituose. Ugnikalnis ir jo apylinkės paskelbti nacionaliniu parku.

Pirmas šaltiniuose minimas Taalio išsiveržimas įvyko 1572 m. Ypač smarkus išsiveržimas vyko 1754 m. gegužės 15 – gruodžio 1 dienomis: buvo sugriauti aplink ežerą įsikūrę Taalio, Lipos, Tanauano, Salos miestai. Kitas smarkus išsiveržimas įvyko 1911 m. sausį – visiškai sunaikinti Ugnikalnio saloje buvę kaimai, nukentėjo apyežerės. Krateryje buvęs ryškiaspalvis ežeras išnyko, jį pakeitė dabartinis ežeras. Paskutiniai išsiveržimai įvyko 1965 ir 1977 m., ugnikalnis vėl išsiveržė 2020 m.


Taal Volcano crater lake 8-8-2014.jpg|Taalio kraterio ežeras su salele
Aa-lava taal.jpg|Po 1969 m. išsiveržimo likusi suakmenėjusi lava
Taal Volcano aerial 2013.jpg|Ugnikalnis iš oro
The Other Side of Taal.jpg|Vaizdas nuo ežero kranto


## Nuorodos
* Taalio ugnikalnis *Global Volcanism Program* puslapyje.
Lydia Canaan

**Lidija Kanan** (; Libane) – Libano dainininkė, dainų rašytoja, žmogaus teisių aktyvistė, dažnai vadinama „pirmąja Artimųjų Rytų roko žvaigžde“, labiausiai žinoma dėl singlo „Beautiful Life“.

Lidija Kanan koncertavo Libano civilinio karo metu, nors tuomet visa šalis buvo bombarduojama.

Taip pat žinoma dėl savo labdaringumo, daug aukoja įvairioms pagalbą teikiančioms institucijoms.

Laikoma pirmąja plačiai žinoma Libano moterimi.

## Apdovanojimai

## Diskografija

### Singlai
Kauliniškio tvenkinys

**Kauliniškio tvenkinys** – tvenkinys Lietuvoje, Utenos rajone, Utenos miesto šiaurvakariniame pakraštyje. Sudarytas užtvenkus bevardį upelį (Vyžuonos intakas) 0,24 km nuo jo žiočių. Tvenkinio ilgis iš vakarų į rytus – 0,58 km, plotis – iki 0,12 km. Altitudė 101,3 m. Tvenkinio krantai žemi, užpelkėję beveik iš visų pusių, šlaitai apaugę medžiais ir krūmynais. Šiaurrytine pakrante eina kelias . Šiaurinėje pakrantėje įsikūręs Kauliniškio kaimas, pietinėje – Gaspariškių kaimas.

## Šaltiniai
Kulebra

**Kulebra** ( – 'gyvatė') – sala Karibų jūroje, esanti 27 km į rytus nuo Puerto Riko, 19 km į vakarus nuo Sen Tomo (JAV Mergelių Salos), 14 km į šiaurę nuo Vjekeso. Sudaro vieną iš Puerto Riko savivaldybių. Plotas – 28 km².

Kulebros kranto linija raižyta, sala netaisyklingo pavidalo. Jos ilgis 11 km, plotis iki 8 km. Paviršius uolingas, kalnuotas, iškyla iki 164,9 m (Balkono k.). Pietinėje salos pusėje yra Ensenados užutėkis – patogi vieta laivams prisišvartuoti, be to, tai viena saugiausių nuo uraganų prieplaukų Karibuose. Kulebros pakraščiuose yra keli maži ežerėliai (lagūnos). Gėlo vandens šaltinių nėra. Aplink Kulebrą dar spiečiasi 23 negyvenamos salelės (Kulebrita, Kajo Nortė, Kajo Luis Penja, Kajo Lobas ir kt.). Dalis Kulebros ir visos aplinkinės salelės paskelbtos gamtos rezervatu: čia saugomas labai retas, endeminis driežas Kulebros anolis (*Anolis roosevelti*), taip pat įvairūs jūriniai vėžliai, jūriniai paukščiai.

2010 m. Kulebroje gyveno 1818 žmonių. Tai mažiausiai gyventojų turinti Puerto Riko savivaldybė. Administracinis centras – Kulebra Taunas (652 gyv., 2000 m.). Seniau saloje vystytas žemdirbystė, gyvulininkystė, bet dabar pagrindinis verslas – turizmas. Sala pasižymi gerais paplūdimiais, itin skaidriu priekrančių vandeniu. Yra 3 mokyklos, maža ligoninė. Į Kulebrą plukdo keltas iš Fachardo, taip pat privatūs laivų savininkai. Yra mažas oro uostas.

1511 m., prieš ispanus sukilus tainams, pas saloje gyvenusius karibus prieglobstį rado sukilėliai. Vėliau sala dažniausiai būdavo negyvenama – čia pasistodavo nebent piratai, žvejai. San Ildefonso gyvenvietė Kulebroje įsteigta 1880 m. Saloje 1939–1971 m. bazavosi JAV laivynas, čia rengdavo karines pratybas.


Entrance_to_Culebra's_Ensenada_Honda.jpg|Ensenados užutėkis
Stormy Flamenco Beach, Culebra Island.jpg|Flamenko paplūdimys
Culebra, Puerto Rico church.JPG|Kulebros bažnyčia
Culebra Pueblo (Dewey).jpg|Kulebra Tauno gatvelė
Leliūnų tvenkinys (Utena)

**Leliūnų tvenkinys** - tvenkinys Lietuvoje, Utenos rajone, 13 km į vakarus nuo Utenos, Leliūnų miestelio šiauriniame pakraštyje. Sudarytas užtvenkus V-2 upelį (Versmyno intakas, Anykštos baseinas) 2,4 km nuo jo žiočių. Tvenkinio ilgis iš pietų į šiaurę - 0,23 km, plotis - iki 0,14 km. Altitudė 159,1 m. Krantai neaukšti, vietomis apaugę medžiais ir krūmais. Aplinkui plyti pievos ir dirbami laukai. Į šiaurę įsikūręs Lementiškio kaimas. Vakarinėje pakrantėje yra paplūdimys.

## Šaltiniai
Ian Thorpe

**Janas Džeimsas Torpas** (; g. 1982 m. spalio 13 d.) – buvęs australų plaukikas, rungtyniavęs plaukimo laisvuoju stiliumi, nugara arba kompleksinio plaukimo rungtyse. Dalyvavo 2000 ir 2004 m. olimpinėse žaidynėse, per jas iškovojo 9 medalius: penkis aukso, tris sidabro ir vieną bronzos. Jis vienuolika kartų laimėjo pasaulio čempionatą, jam taip pat priklausė trylika pasaulio rekordų. 

Pasitraukė iš sporto 2006 m. dėl daugybės traumų.

## Asmeninis gyvenimas
Ian Thorpe prisipažino esantis homoseksualus. 2016 m. susižadėjo su modeliu Ryan Channing.

Taip pat žinomas kaip aktyvus filantropas.

## Šaltiniai
Martha Stewart

**Martha Helen Stewart**, merg. *Kostyra* (g. 1941 m. rugpjūčio 3 d. Džersi Sityje, Naujajame Džersyje) – amerikiečių verslininkė, JAV televizijos laidų vedėja, pagarsėjusi interjero dekoravimo ir gero skonio specialistė. Ji praturtėjo iš namų ūkio patarimų, televizijoje rengdama laidas apie namų interjero dekoravimą ir sodo priežiūrą, leisdama atitinkamos tematikos žurnalus, prekiaudama savo firminėmis prekėmis.

## Biografija

Kostyra gimė neturtingoje lenkų imigrantų šeimoje, ji turėjo 5 brolius ir seseris. Motina ją mokė kepimo ir siuvimo, o jos tėvas - sodininkystės. Gerai baigusi mokyklą, įstojo į Barnardo koledžą Manhetene studijuoti meno istorijos. 20-metė ji ištekėjo už advokato Andrew Stewart. Po savo dukters Alexis gimimo Martha nusprendė išbandyti save kaip vertybinių popierių biržos prekybos agentę. 1973 m. šeima persikėlė į Vestportą (Konektikutas), kur žmona save paaukojo namų ūkiui. Sulaukusi didelės sėkmės namų dekoravime, Marta sukūrė savo miestelyje renginių organizavimo bendrovę, o paskui atidarė parduotuvę.

1980–ųjų pradžioje ji išleido keletą knygų apie maisto gaminimą, tapusių bestseleriais. Ji dalyvavo televizijos šou, pvz., pas Oprah Winfrey ir Larry King. 1989 m. ji išsiskyrė su vyru Andrew. 1990 m. tapo kulinarinio žurnalo „Martha Stewart Living“ vyriausiąja redaktore. 2002 m. žurnalo tiražas siekė 2 mln. egzempliorių. 1993 m. televizija pradėjo rodyti žurnalo vaizdo versiją su Martha vedančiosios vaidmenyje. Televizijos šou turėjo aukštus populiarumo reitingus, todėl pradėtas rodyti geriausiu laiku. 1997 m. Martha sukūrė media holdingą „Martha Stewart Living Omnimedia“, kontroliavusį spaudą, televizijos programas, radijo stotis ir internetines svetaines. Holdingas buvo kotiruojamas Niujorko fondų biržoje.

2000-ųjų pradžioje kilo garsus skandalas, kuris jai baigėsi 5 mėn. laisvės atėmimu. Buvo pripažinta kalta dėl sąmokslo, neteisingų parodymų davimo ir trukdymo teisingumo institucijoms. Nuosprendis buvo susijęs su abejotinu sandoriu dėl akcijų pardavimo, apsaugojęs ją vos nuo 50 tūkst. dolerių nuostolio, nelegaliai veikiant su biržos makleriu. Į procesą paskutinėmis 2001 m. dienomis buvo įvelta biotechnologijų kompanija „ImClone Systems“, kuriai buvo atsisakyta įregistruoti priešvėžinį vaistą, todėl suinteresuoti asmenys, iš anksto gavę šią informaciją, ėmė skubiai kratytis savo akcijų. Nuosprendis sudavė skaudų smūgį jos verslo imperijai, kurios sėkmingas egzistavimas rėmėsi praktiškai tik geru įkūrėjos įvaizdžiu. Pasibaigus bausmės laikui, 2005 m. pradžioje ji grįžo į verslą.

## Nuorodos
* Asmeninė svetainė
* Gyvenimo būdo guru M.Stewart sės į kalėjimą (''delfi.lt'')
Ornithurae

* †*[[Apatornis]]*
* †*[[Guildavis]]*
* †*[[Iaceornis]]*
* †*[[Ichthyornis]]*
* †*[[Limenavis]]*
* †*[[Qinornis]]*?
* †*[[Hesperornithes]]*
* *[[Neornithes]]*

***Ornithurae*** – klada, į kurią įeina *[[Ichthyornis]]*, *[[Hesperornis]]* ir šiuolaikinių paukščių bendras protėvis.

## Klasifikacija

Pirmą kartą šį pavadinimą pavartojo Ernst Haeckel 1866 m. ir į šią grupę įtraukė visus „tikruosius paukščius“ su „visiems paukščiams būdinga uodegos morfologija“. Tai išskyrė kladą nuo archeopterikso, kurį jis įtraukė į poklasį, vadinamą *[[Sauriurae]]*. Šiuolaikiniai paukščiai turi trumpą, sujungtą antuodegį su uodega, tuo tarpu archeopteriksas turi ilgą uodegą būdingą neskaraidantiems plėšriesiems dinozaurams.

Jacques Gauthier pakeitė *Ornithurae* į kladą, suteikdamas jai tokį apibrėžimą: „egzistuojantys paukščiai ir visas kitas taksonas, toks kaip *Ichthyornis* ir *[[Hesperornithes]]*, kuris yra artimesnis paukščiams nei archeopteriksui“. Vėliau jis ir Kevin de Queiroz iš naujo apibrėžė ją kaip apomorfiniais požymiais pagrįstą kladą, artimesnę Ernst Haeckel apibrėžimui, įskaitant pirmuosius *[[Avemetatarsalia]]* su „paukščių uodega“ homologiškus andiniam kondorui (*Vultur gryphus*) ir visiems jo palikuonims. Jie apibūdino „paukščių uodegą“ kaip uodegą, kuri yra trumpesnė už šlaunikaulį, su norago formos antuodegiu, sudaryta iš mažiau kaip aštuonių uodegos slankstelių. Į *Ornithurae* jie įtraukė paukščius (*Aves*), *Ichthyornis*, *Hesperornithes* ir *[[Apsaravis]]*.

1892 m. ir 1893 m. Hans Friedrich Gadow siūlė *[[Neornithes]]* pakeisti į *Ornithurae*, todėl *J. Gauthier* ir *K. de Queiroz* mano, kad *Neornithes* yra *Ornithurae* sinonimas. Tačiau daugelis kitų mokslininkų *Neornithes* priskiria tik šiuolaikinius paukščius.

### Ryšiai

Kladogramoje pateikiami duomenys yra *Michael Lee* ir jo kolegų 2014 m. atliktos analizės rezultatas.

## Šaltiniai
Tirano sąsiauris

**Tirano sąsiauris** () – sąsiauris, jungiantis Akabos įlanką ir Raudonąją jūrą bei skiriantis Sinajaus pusiasalį (Egiptas) nuo Arabijos pusiasalio (Saudo Arabija). Sąsiauris prasideda tuoj į šiaurės rytus nuo Šarm el Šeicho. Plotis – apie 13 km. Sąsiauryje yra dvi salos – Tirano ir Sanafiro. Dėl jų priklausomybės abi kaimyninės šalys nesutaria.

Tirano sąsiauris turi strateginę reikšmę, nes per jį keliauja laivai į Jordanijos uostą Akabą bei Izraelio uostą Eilatą. 1967 m. Egiptui uždarius Tirano sąsiaurį į Izraelį plaukiantiems laivams, kilo vadinamasis „Šešių dienų karas“.

2016 m. prasidėjo tilto per sąsiaurį projektavimo darbai.
Jasonių sodų tvenkinys

**Jasonių sodų tvenkinys** - tvenkinys Lietuvoje, Utenos rajone, 4 km į vakarus nuo Utenos. Sudarytas užtvenkus Paupelių upelį (Utenaitės intakas) 5 km nuo jo žiočių. Tvenkinio ilgis iš pietų į šiaurę - 0,37 km, plotis - iki 0,07 km. Altitudė 132,3 m. Krantai neaukšti. Tvenkinį iš visų pusių supa kolektyvinių sodų bendrijos gyvenvietė. Priešsroviui už 0,67 km telkšo Jasonių gyvenvietės tvenkinys.

## Šaltiniai
Maneičių I tvenkinys

**Maneičių I tvenkinys** - tvenkinys Lietuvoje, Utenos rajone, 5 km į šiaurės rytus nuo Sudeikių. Tvenkinys 5 m pločio pylimu atskirtas nuo pietuose telkšančiu tos pačios altitudės (146,0 m) Maneičių II tvenkiniu. Tvenkinio ilgis iš vakarų į rytus - 0,36 km, plotis - iki 0,22 km. Rytinėje dalyje yra 9 a mišku apaugusi sala. Tvenkinys labai užžėlęs vandens augalija. Krantai daugiausia aukšti, ištisai apaugę medžiais ir krūmais. Rytinė pakrantė užpelkėjusi. Tvenkinį supa Ąžuolaušio miškas.

Tvenkinys priklauso Alaušo ežero baseinui.

## Šaltiniai
Maneičių III tvenkinys

**Maneičių III tvenkinys** – tvenkinys Lietuvoje, Utenos rajone, 4 km į šiaurės rytus nuo Sudeikių. Sudarytas užtvenkus bevardį upelį (Alaušo ežero intakas) 0,5 km nuo jo žiočių. Tvenkinio ilgis iš šiaurės rytų į pietvakarius – 0,44 km, plotis – iki 0,14 km. Altitudė 143,2 m. Priešsroviui į rytus telkšo Maneičių II tvenkinys, priešsroviui iš pietų ant atitekančio upelio yra Maneičių IV tvenkinys. Vandens perteklius upeliu nuteka į už 60 m telkšantį Varležerį. Krantai neaukšti, vietomis apaugę medžiais ir krūmynais. Aplinkui daugiausia plyti pievos. Šalia įsikūręs Maneičių kaimas.

## Šaltiniai
2016 m. Formulės E sezonas

**2016-2017 m. Formulės E sezonas** – trečiasis Formulės E čempionato sezonas. Jis vyko nuo 2016 m. spalio 8 iki 2017 m. liepos 30 d.

Čempiono titulus gynė šveicaras Sebastian Buemi su „Renault e. Dams“ komanda.

Sezono čempionu tapo brazilas Lucas di Grassi, per 12 lenktynių  pelnęs 2 pergales ir 5 kartus finišavęs ant podiumo. Tarp komandų čempione tapo prancūzų „Renault e.Dams“.

## Tvarkaraštis

Šiame sezone pirmųjų treniruočių pradžia buvo 15 min. vėliau, o prieš jas vyko parodomosios „Roborace“ lenktynės. Taip pat nuo šio sezono už greičiausią lenktynių ratą buvo skiriamas tik 1 taškas.

Lenktynininkai galėjo naudoti galingesnius galio agregatus, pasiekiančius 150 kW (200 AG) galią. Tikimasi, kad penktame sezone ši galia sieks 250 kW (340 AG).

Šiame sezone „Michelin“ pristatė naujas 18 colių) (460 mm) pločio padangas.

## Įskaitos

### Lenktynininkai
Taškai buvo skiriami pirmiems 10 finišavusių.

;Pastabos:
†&nbsp;– Lenktynininkas nebaigė Grand Prix, bet buvo klasifikuotas, nes įveikė daugiau nei 90% lenktynių distancijos.

## Šaltiniai
Maneičių IV tvenkinys

**Maneičių IV tvenkinys** – tvenkinys Lietuvoje, Utenos rajone, 4 km į šiaurės rytus nuo Sudeikių. Sudarytas užtvenkus bevardį upelį (Alaušo ežero baseinas) 60 m nuo jo įtekėjimo į Maneičių III tvenkinį. Tvenkinys sudarytas iš 3 maždaug vienodo dydžio tvenkinukų kaskados (altitudės 146,7 m., 146,6 m ir 145,9 m). Ilgis iš pietų į šiaurę – 0,47 km, plotis – iki 0,09 km. Krantai aukštoki, daugiausia apaugę siauru medžių ir krūmų ruožu. Aplinkui plyti pievos. Į rytus stūkso Voriškės miškas. Priešsroviui iškart telkšo Maneičių V tvenkinys. Netoliese yra Maneičių kaimas.

## Šaltiniai
Maneičių II tvenkinys

**Maneičių II tvenkinys** - tvenkinys Lietuvoje, Utenos rajone, 4,5 km į šiaurės rytus nuo Sudeikių. Sudarytas užtvenkus bevardį upelį (Alaušo ežero intakas) 0,7 km nuo jo žiočių. Tvenkinio ilgis iš šiaurės rytų į pietvakarius - 0,84 km, plotis - iki 0,28 km. Yra 2 mišku apaugusios salos (0,24 ha ir 0,07 ha). Į didesniąją salą, esančią prie šiaurinio kranto, yra nutiestas tiltelis. Šiaurėje už 5 m pločio pylimo telkšo tos pačios altitudės (146,0 m) Maneičių I tvenkinys, pasroviui iškart telkšo Maneičių III tvenkinys. Rytinis ir pietinis krantai aukšti. Tvenkinį beveik iš visų pusių supa Ąžuolaušio miškas. Pietvakarinėje pakrantėje įsikūręs Maneičių kaimas.

Iki užtvenkimo toje vietoje telkšojo Varnakio ir Varnakėlio ežerai.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Larry King

**Laris Kingas** (*Larry King*, tikras vardas *Lawrence Harvey Zeiger*; 1933 m. lapkričio 19 d. – 2021 m. sausio 23 d.) – amerikiečių radijo ir televizijos žurnalistas. 

L. Kingas pagarsėjo 1985–2010 m. tiesioginiame eteryje vesta pokalbių laida „Larry King Live“. 2012 m. pradėjo vesti „Larry King Now“ internetinėje svetainėje „Hulu“ ir kanale „RT America“. Per savo karjerą jis pravedė tūkstančius interviu su garsiausiais politikais, sportininkais, artistais ir kitomis įžymybėmis. Laimėjo Emmy, du kartus – Peabody, 10 kartų – CableACE apdovanojimus. 

Gyveno Beverli Hilse, Kalifornijoje.

## Biografija

L. Kingas gimė žydų imigrantų iš Rytų Europos šeimoje. Motina buvo drabužių pardavėja Jennie (Gitlitz), kilusi iš Vilniaus, tėvas – restorano savininkas, gamyklos darbininkas, gimęs Kolomyjoje, dab. Ukrainoje. L. Kingas mokėsi Bruklino *Lafayette* vidurinėje mokykloje. Anksti mirus tėvui, jis po mokyklos nestojo į koledžą, bet ėjo į darbą, kad padėtų motinai, auginusiai du sūnus.

CBS komentatoriaus James Sermons patarimu, 1957 m. išvyko į Majamį, kur pradėjo savo karjerą radijo WAHR eteryje. Ted Turner pasiūlymu, perėjo dirbti į žinių kanalą CNN, kai jis dar tik kūrėsi.

Aštuonis kartus vedęs, susilaukė keturių vaikų nuo trijų žmonų. 1997 m. vedė aktorę Shawn Southwick.

Žurnalistas mirė 2021 m. sausio 23 d. nuo COVID-19 paūmėjimų.

## Įvertinimas

* Peabody premija (1980, 1992)
* Emmy apdovanojimas (2011)
* Cable ACE apdovanojimai 
* Žvaigždė Holivudo šlovės alėjoje (1997)
* Moksliniai garbės laipsniai (Džordžo Vašingtono universitetas, Naujosios Anglijos technologijos institutas, Bruklino koledžas, Pratt institutas).

## Šaltiniai

## Nuorodos

* L. Kingo biografija (''britannica.com'')
*
San Marino futbolas 1985–1986 m.

**[[San Marinas|San Marino]] futbolo varžybos [[1985]]–[[1986]] m.**
*  prasidėjo 1985 m. rudenį, baigėsi 1986 m. pavasarį;
* s turnyras prasidėjo 1985 m. rudenį, finalas įvyko 1986 m. pavasarį.

## 1985–1986 m. Campionato Sammarinese di Calcio
* Pirmasis .

Žaidė 17 komandų. Po sezono 10-ąją ir žemesnes vietas užėmusios komandos buvo perkeltos į Serie B pirmenybes.
* **[[SP Aurora]]**
* **[[SP Cailungo]]** *([[Borgo Madžorė]])
* *'SS Cosmos** ''([[Seravalė]])
* **Dogana** ''([[Dogana]])
* **FC Domagnano** ''([[Domanjanas]])
* **SC Faetano** ''([[Faetanas]])
* **S.S. Folgore Falciano Calcio** ''([[Seravalė]])
* **Juvenes** ''([[Seravalė]])
* **SP La Fiorita** ''([[Montedžardinas]])
* **AC Libertas** ''([[Borgo Madžorė]])
* **SS Montevito** ''([[Fiorentinas]])
* **SS Murata** ''([[San Marinas (miestas)|San Marino miesto]])
* **SS Pennarossa** ''([[Kjezanuova]])
* **SS San Giovanni** ''([[Borgo Madžorė]])
* **SP Tre Fiori** ''([[Fiorentinas]])
* **SP Tre Penne** ''([[Seravalė]])
* **SS Virtus** ''([[Akvaviva]])

=== Campionato Sammarinese di Calcio 1985/86 ===



== 1985–1986 m. [[San Marino futbolo taurė]] ==
* **San Marino futbolo taurė''' – pagrindinis taurės turnyras San Marine.
#### Finalo ir pusfinalio rungtynės

## Išnašos

## Nuorodos
* Oficiali San Marino futbolo lygos svetainė
* RSSSF duomenys
Maneičių V tvenkinys

**Maneičių V tvenkinys** – tvenkinys Lietuvoje, Utenos rajone, 3,5 km į šiaurės rytus nuo Sudeikių. Sudarytas užtvenkus bevardį upelį 0,5 km nuo jo įtekėjimo į Maneičių III tvenkinį. Tvenkinio ilgis iš vakarų į rytus – 0,43 km, plotis – iki 0,24 km. Altitudė 146,8 m. Priešsroviui iškart telkšo Bagdoniškio ežeras, pasroviui – Maneičių IV tvenkinys. Krantai aukštoki, apaugę siauru medžių ir krūmų ruožu. Tvenkinys labai užžėlęs vandens augalija, virstantis pelke. Aplinkui daugiausia plyti pievos. Šalia įsikūręs Maneičių kaimas.

## Šaltiniai
San Marino futbolas 1986–1987 m.

**[[San Marinas|San Marino]] futbolo varžybos [[1986]]–[[1987]] m.**
*  prasidėjo 1986 m. rudenį, baigėsi 1987 m. pavasarį;
* s turnyras prasidėjo 1986 m. rudenį, finalas įvyko 1987 m. pavasarį.

## 1986–1987 m. Campionato Sammarinese di Calcio
Antrasis .

Žaidė 9 komandos. Po sezono 2 komandos iškrito į žemesnę lygą.
* **[[SP Cailungo]]** *([[Borgo Madžorė]])
* *'Dogana** ''([[Dogana]])
* **SC Faetano** ''([[Faetanas]])
* **SP La Fiorita** ''([[Montedžardinas]])
* **AC Libertas** ''([[Borgo Madžorė]])
* **SS Montevito** ''([[Fiorentinas]])
* **SS Murata** ''([[San Marinas (miestas)|San Marino miesto]])
* **SS San Giovanni** ''([[Borgo Madžorė]])
* **SP Tre Penne** ''([[Seravalė]])

=== San Marino Serie A1 1986–1987 m. ===

<sup><span style="color:red;">T</span></sup> [[SP Tre Penne]] turėjo vieno taško nuobaudą.


=== Atkrintamosios dėl čempionų vardo ===
==== Pusfinalis ====
----

[[SC Faetano|Faetano]] nugalėjo pusfinalio rungtynėse ir pateko į finalą.
----

----


[[SP La Fiorita|La Fiorita]] nugalėjo pusfinalio rungtynėse tik po baudinių serijos ir pateko į finalą.
-----

==== Finalas ====
----


* **La Fiorita nugalėjo finalo rungtynėse ir tapo šalies čempionais.**
-----

== 1986–1987 m. [[San Marino futbolo taurė]] ==
* **San Marino futbolo taurė''' – pagrindinis taurės turnyras San Marine.
#### Finalo ir pusfinalio rungtynės

## Išnašos

## Nuorodos
* Oficiali San Marino futbolo lygos svetainė
* RSSSF.com svetainės duomenys
San Marino futbolas 1990–1991 m.

**[[San Marinas|San Marino]] futbolo varžybos [[1990]]–[[1991]] m.**
*  prasidėjo 1990 m. rudenį, baigėsi 1991 m. pavasarį;
* s turnyras prasidėjo 1990 m. rudenį, finalas įvyko 1991 m. pavasarį.

## 1990–1991 m. Campionato Sammarinese di Calcio
Šeštasis .

Žaidė 10 komandų. Po sezono 2 komandos iškrito į žemesnę lygą.
* **[[SS Cosmos|Cosmos]]** *([[Seravalė]])
* *'Domagnano** ''([[Domanjanas]])
* **SC Faetano** ''([[Faetanas]])
* **S.S. Folgore Falciano Calcio** ''([[Seravalė]])
* **SP La Fiorita** ''([[Montedžardinas]])
* **AC Libertas** ''([[Borgo Madžorė]])
* **SS Montevito** ''([[Fiorentinas]])
* **SS Murata** ''([[San Marinas (miestas)|San Marino miesto]])
* **SP Tre Fiori** ''([[Fiorentinas]])
* **SS Virtus** ''([[Akvaviva]])

=== San Marino Serie A1 1990–1991 m. ===




=== Atkrintamosios dėl čempionų vardo ===
==== Finalo rungtynės dėl čempionų vardo ====
----


* **Faetano nugalėjo finale ir tapo šalies čempionais.**
----

== 1990–1991 m. [[San Marino futbolo taurė]] ==
* **San Marino futbolo taurė''' – pagrindinis taurės turnyras San Marine.
#### Finalo ir pusfinalio rungtynės

## Išnašos

## Nuorodos
* Oficiali San Marino futbolo lygos svetainė
* RSSSF.com svetainės duomenys
Ted Turner

**Tedas Terneris** (*Ted Turner*, arba *Robert Edward "Ted" Turner III*; g. 1938 m. lapkričio 19 d. Sinsinatyje, Ohajo valstijoje) – amerikiečių verslininkas, žiniasklaidos magnatas, filantropas. Milijardierius, „Forbes“ žurnalo duomenimis, 2015 m. valdęs $2,2 mlrd. vertės turtą.

T. Terneris yra JAV televizijos žinių kanalo CNN, pagarsėjusio visą parą transliuojamomis žiniomis per kabelinę televiziją, įkūrėjas. Jo buvusi žmona – aktorė Jane Fonda.

## Biografija

T. Terneris gimė pasiturinčioje šeimoje. Buvo griežtai auklėjamas, išsilavinimą gavo  internatinėje mokykloje. Mokėsi karo akademijoje, buvo įstojęs į JAV rytinės pakrantės universitetų sporto lygą. 1989 m. baigė Brauno universitete ekonomiką.

Tėvas nusižudė turėdamas klestinčią reklamos stendų kompaniją. Prie šio verslo buvo prisidėjęs ir sūnus Tedas. Galiausiai jis pradėjo verslą radijo bei televizijos srityje. 1975 m. vienas pirmųjų panaudojo kosminį palydovą transliuoti savo WTBS kanalui. 1977 m. jis įkūrė televizijos kanalą CNN, kuris 1980 m. pradėjo veikti visą parą. Perpirko ABC kanalą - pagrindinį CNN konkurentą. Taip dar dešimt metų CNN veikė be varžovo šioje rinkoje. 1986 m. įsigijo „MGM/UA Entertainment Company“. Prisidėjo prie vaikų kanalo „Cartoon Network“ kūrimo.

1990 m. įkūrė savo vardo labdaros fondą.

T. Terneris daug investavo į sportą. 1976 m. nusipirko Atlantos „Braves“ beisbolo komandą, 1977 m. – NBA krepšinio komandą Atlantos „Hawks“. Siekdamas mažinti šaltojo karo įtampą, 1986 m. įkūrė Geros valios žaidynes, kuriose varžėsi atletai iš didžiųjų šalių: Didžiosios Britanijos, Rusijos, JAV. Po 2001 m. šios žaidynės buvo nutrauktos dėl kritusio populiarumo.

Nuo jaunystės užsiėmė buriavimu, 1977 m., būdamas jachtos kapitonu, laimėjo Amerikos taurę.

## Šaltiniai

## Nuorodos

* Asmeninė svetainė
*  
* CNN įkūrėjo T. Ternerio sėkmės pamokos
Katie Ledecky

**Kathleen Genevieve Ledecky** (g. 1997 m. kovo 17 d.) – JAV plaukikė, 5 kartus olimpinių žaidynių čempionė ir 14 kartų pasaulio čempionė. Pagal titulus ji yra daugiausiai medalių turinti plaukikė istorijoje.

K. Ledecky šiuo metu priklauso pasaulio plaukimo rekordai moterų 400, 800 ir 1500 metrų laisvu stiliumi rungtyse. Jai taip pat priklauso rekordai 500, 1000 ir 1650 jardų laisvu stiliumi rungtyse.

Savo olimpinio debiuto metu 2012 m., būdama 15 metų, sportininkė laimėjo aukso medalį 800 m rungtyje.

Antrose karjeros žaidynėse 2016 m. K. Ledecky laimėjo net 4 aukso ir 1 sidabro medalį. Be šių medalių ji dar pagerino du pasaulio rekordus.

Iki 2018 m. amerikietė pelnė 24 aukso ir 2 sidabro medalius olimpinėse žaidynėse, pasaulio ir Ramiojo vandenyno čempionatuose. Per savo karjerą K. Ledecky pagerino 13 pasaulio rekordų.

2013, 2014, 2015 ir 2016 m. sportininkę žurnalas „Swimming World“ išrinko K. Ledecky geriausia pasaulio metų plaukike.

2017 m. agentūra „Associated Press“ paskelbė amerikietę metų sportininke.

## Nuorodos
*Sportininkės profilis FINA svetainėje 

## Šaltiniai
Sarah Sjöström

**Sara Frederika Šioštriom** (; g. 1993 m. rugpjūčio 17 d.) – Švedijos plaukikė, olimpinė čempionė, kuri specializuojasi laisvojo plaukimo ir plaukimo peteliške varžybose.

Ji dalyvavo trijose olimpinėse žaidynėse (2008, 2012, 2016). 2012 m. Londone ji užėmė ketvirtąją vietą laisvojo plaukimo rungtyje. 2016 m. Rio de Žaneiro olimpinėse žaidynėse ji tapo olimpine čempione ir finale pagerino pasaulio rekordą. Ji tapo pirmąja Švedijos moterimi, kuri laimėjo aukso medalį olimpinių žaidynių plaukimo rungtyse. Šioštriom yra laimėjusi medalių Europos ir pasaulio čempionatuose, tiek trumpame, tiek ilgame baseine.

## Išnašos
San Marino futbolas 2008–2009 m.

**[[San Marinas|San Marino]] futbolo varžybos [[2008]]–[[2009]] m.**
*  prasidėjo 2008 m. rudenį, baigėsi 2009 m. pavasarį;
* s turnyras prasidėjo 2008 m. rudenį, finalas įvyko 2009 m. pavasarį.

## 2008–2009 m. Campionato Sammarinese di Calcio
Tai buvo 24–asis .

Žaidė 15 komandų, suskirstytų į 2 grupes. Geriausios grupių komandos žaidė II etape dėl čempiono vardo.
* **[[SP Cailungo]]** *([[Borgo Madžorė]])
* *'SS Cosmos** ''([[Seravalė]])
* **Domagnano** ''([[Domanjanas]])
* **SC Faetano** ''([[Faetanas]])
* **FC Fiorentino** ''([[Fiorentinas]])
* **S.S. Folgore Falciano Calcio** ''([[Seravalė]])
* **AC Juvenes/Dogana** ''([[Seravalė]])
* **SP La Fiorita** ''([[Montedžardinas]])
* **AC Libertas** ''([[Borgo Madžorė]])
* **SS Murata** ''([[San Marinas (miestas)|San Marino miesto]])
* **SS Pennarossa** ''([[Kjezanuova]])
* **SS San Giovanni** ''([[Borgo Madžorė]])
* **SP Tre Fiori** ''([[Fiorentinas]])
* **SP Tre Penne** ''([[Seravalė]])
* **SS Virtus** ''([[Akvaviva]])

=== A grupė ===


=== B grupė ===


=== Atkrintamosios dėl čempionų vardo ===
==== Finalo rungtynės dėl čempionų vardo ====
----



* **Tre Fiori nugalėjo tik po baudinių serijos ir tapo čempionais.**
-------

== 2008–2009 m. [[San Marino futbolo taurė]] ==
* **San Marino futbolo taurė** – pagrindinis taurės turnyras San Marine.
====Finalo ir pusfinalio rungtynės====


=== Finalo rungtynės ===
----


* **Juvenes/Dogana nugalėjo varžovus rezultatu 2-1 ir iškovojo šalies futbolo taurę.'''
----

## Išnašos

## Nuorodos
* Oficiali San Marino futbolo lygos svetainė
* RSSSF.com svetainės duomenys
Jimmy Fallon

**Džeimsas „Džimis“ Tomas Felonas** (*James Thomas Fallon*; g. 1974 m. rugsėjo 19 d.) – JAV aktorius, komikas, TV laidų vedėjas, muzikantas. Aktorius žinomas dėl savo vaidmenų satyrinėje TV laidoje „Saturday Night Live“ ir vakaro pokalbių laidoje „The Tonight Show Starring Jimmy Fallon“.

J. Fallon gimė 1974 m. rugsėjo 19 d. Brukline, o 21 metų persikėlė į Los Andželą ieškoti galimybių dirbti aktoriumi.

1998 m. jis prisijungė prie „NBC“ kanalo komedijinės laidos „Saturday Night Live“. Čia jis dirbo iki 2004 m. ir tapo įžymybe. 2001 m. amerikietis vedė MTV filmų apdovanojimų ceremoniją.

Vėliau jis paliko šią laidą ir suvaidino poroje filmų – „Taxi“ (2004 m.) ir „Fever Pitch“ (2005 m.).

2009 m. aktorius grįžo į NBC televiziją ir pradėjo vesti savo laidą „Late Night with Jimmy Fallon“. 2014 m. jis tapo šeštuoju istorijoje laidos „The Tonight Show“ vedėju.

J. Fallon taip pat yra parašęs 5 knygas ir išleidęs 2 komedijos ir muzikos albumus.

2010 m. J. Fallon vedė Primetime Emmy apdovanojimų ceremoniją. Jis pats šiuose apdovanojimuose yra laimėjęs 7 kartus.

2017 m. aktorius vedė 74-tųjų Auksinio gaublio apdovanojimų ceremoniją.

## Nuorodos
* Aktoriaus profilis IMDB bazėje

## Šaltiniai
James Harden

**Džeimsas Edvardas Hardenas** (, g. ) – amerikiečių krepšininkas, žaidžiantis NBA lygoje besivaržančiame Klivlando „Cavaliers“ klube. Jis laikomas vienu geriausių atakuojančių gynėjų per visą NBA istoriją.

Kartu su rinktine laimėjo aukso medalį 2012 m. vasaros olimpinės žaidynėse ir 2014 m. pasaulio krepšinio čempionate.

## Apdovanojimai
* 6× NBA Visų žvaigždžių rungtynės (2013–2020)
* 3× geriausia NBA komanda (2013, 2014, 2016)
* NBA geriausio šeštojo žaidėjo apdovanojimas (2011)
* Daugiausiai rezultatyvių perdavimų NBA (2016)
* NBA All-Rookie komanda (2009)
* Pac-10 Player of the Year (2010)
* 2× Pac–12 1-oji komanda (2008, 2009)
* Naudingiausias NBA žaidėjas (2018)

## Šaltiniai
SP Aurora

**Società Polisportiva Aurora** arba trumpiau **Santa Mustiolos SP „Aurora“** – buvęs San Marino futbolo klubas iš Santa Mustiolos.

## Istorija
Klubas įkurtas 1968 m., o 1987 m. komanda buvo išformuota.

## Pasiekimai
* 1985–86 m. sezone žaidė Campionato Sammarinese di Calcio. Užėmė 14 vietą ir prarado vietą Serie A1 pirmenybėse. Sekantį sezoną turėjo praleisti Seria A2.

## Išnašos

## Nuorodos
* RSSSF duomenų bazė
Sean Combs

**Šonas Džonas Kombsas**; taip pat žinomas kaip ***Puff Daddy***, ***P. Diddy***, ***Diddy*** (g. 1969 m. lapkričio 4 d. Niujorke, JAV) – amerikiečių muzikantas, reperis, prodiuseris, aktorius. Jis yra laimėjęs tris Grammy apdovanojimus ir du MTV (muzikinius video apdovanojimus).

Kombsas studijavo Harvardo universitete. 1993 m. įkūrė nuosavą įrašų kompaniją „Bad Boy Records“, vėliau pasivadino sceniniu vardu Puff Daddy.

2010 m. žurnalas „Forbes“ jį išrinko turtingiausiu Amerikos reperiu (turtas vertinamas apie 475 mln. JAV dolerių).

## Diskografija

### Studijiniai albumai
* *No Way Out* (1997)
* *Forever* (1999)
* *The Saga Continues…* (2011)
* *We Invented the Remix* (2002)
* *Press Play* (2006)
* *Last Train to Paris* (2010)
* *The Love Album: Off the Grid* (2023)

### Singlai
* *We Invented the Remix* (2002)
* *Bad Boy’s 10th Anniversary… The Hits* (2004)
* *Bad Boy’s R&B Hits* (2004)

## Filmografija
* *Made* (2001)
* *Monster’s Ball* (2001)
* *Seamless* (2005)
* *Carlito’s Way: Rise to Power* (2005)
* *A Raisin in the Sun* (2008)
* *Get Him to the Greek* (2010)
* *I’m Still Here* (2010)
* *Draft Day* (2014)
* *Muppets Most Wanted* (2014)
* *Can’t Stop, Won’t Stop: A Bad Boy Story* (2017)
Chris Evans

**Kristoferis Robertas Evansas** (; g. 1981 m. birželio 13 d.) – JAV aktorius. Jis geriausiai žinomas dėl „Marvel“ komiksų superherojų Kapitono Amerikos bei Žmogaus Fakelo vaidmenų filmuose iš „Keršytojų“ ir „Fantastiškojo ketverto“ serijos.

Evansas karjerą pradėjo suvaidinęs 2000 m. televizijos seriale „Opposide Sex“. Be vaidmenų superherojų filmuose, jis taip pat suvaidino filmuose „Kitoks parodijų filmas“ (2001), „Sunshine“ (2007), „Skotas Pilgrimas prieš pasaulį“ (2010), „Snowpiercer“ (2013) ir „Gifted“ (2017). 2014 m. jis debiutavo kaip režisierius su filmu „Before We Go“, kuriame jis taip pat atliko vaidmenį. 2018 m. Evansas debiutavo Brodvėjaus spektaklyje „Lobby Hero“.

## Filmografija

## Išnašos
Val Kilmer

**Valas Edvardas Kilmeris** (; 1959 m. gruodžio 31 d. – 2025 m. balandžio 1 d.) – JAV aktorius. Kilmeris tapo populiarus XX a. 8 deš. viduryje, kuomet jis suvaidino keliose komedijose („Top Secret!“ (1984), „Real Genius“ (1985), „Top Gun“ (1986)), fantastiniame filme „Willow“ (1988), ir Doką Holydėjų filme „Tombstone“ (1993).

Jis dar suvaidino Džimą Morisoną filme „The Doors“ (1991), Elvį Preslį „Tikra romantika“ (1993), Krisą Hiherlį „Karštyje“ (1995), Briusą Veiną–Betmeną – „Betmenas amžiams“ (1995), Simoną Templarą – „Šventasis“ (1997), astronautą Robį Galagerį filme „Raudonoji planeta“ (2000), FBI specialųjį agentą Polą Pryzwarą filme „Déjà Vu“ (2006) ir Dieterį Cuntą – „Magruberis“ (2010).

## Filmografija

## Šaltiniai
Klebiškio koplyčia

**Klebiškio koplyčia** – nedidelė mūrinė koplyčia, stovinti Klebiškio kaime, Šilavoto seniūnijoje,  Prienų rajone. Koplyčia stūkso Klebiškio piliakalnio prieigose, 50 m į pietus nuo jo pylimo, ties medžiais apaugusiu, žemyn besileidžiančiu šlaitu.  Pasiekiama iš kelio , pasukus į gyvenvietės Piliakalnio gatvę, pavažiavus apie 350 m. Iki koplyčios reikia pareiti apie 100 m per atvirą lauką.

 
Klebiškis priklauso Šilavoto Švč. Jėzaus Širdies parapijai. Koplyčia įtraukta į Prienų rajono savivaldybės lankytinų vietų sąrašą. Ji prižiūrima, viduje papuošta šventųjų statulėlėmis, vietinio dailininko Pilipavičiaus pieštu paveikslu. Vyksta kasmetinės gegužinės pamaldos. Statinys sumūrytas iš raudonų plytų, ant keturių kolonėlių paremtu prieangiu. Išsiskiria aukšta, piramidės formos stogo smaile, kurią vainikuoja metalinis kryžius. Virš įėjimo, frontono nišoje, patalpinta šventosios statulėlė.

## Istorija

Klebiškio žmonėms pamaldumo netrūko ne tik praeityje, bet ir sovietiniais metais. 1981 m. rugpjūčio 21 d. JAV lietuvių laikraštis „Draugas“ pranešė, jog kaimo gyventojai 1981 m. parašė skundą LKP CK sekretoriui Petrui Griškevičiui. Tikintieji rašė, jog vasario 5 d. buvo sutrukdyta jų parapijos kunigui Antanui Gražuliui aplankyti ir pašventinti žmonių namus. Nutarta pas žmones jį pavežioti karietoje. Tą darė kolūkio santechniku dirbęs Juozas Kaminskas. Netrukus prisistatė Šilavoto apylinkės milicijos įgaliotinis ir liepė iškinkyti žirgus, baigti kunigo vežiojimą, nes tai buvo įstatymų pažeidimas. Tačiau jo nebuvo paklausyta, todėl netrukus įgaliotinis sugrįžo kartu su Prienų rajono vykdomojo komiteto pirmininko pavaduotoju Morkvėnu ir Šilavoto apylinkės pirmininku Alfonsu Petkevičiumi. Buvo iškinkyta karieta, kunigą Gražulį nusivežė į seną kolūkio kontorą. Tuo metu į kaimą atvažiavo milicijos mašina su keliais pareigūnais, kurie dar budėjo apie porą valandų. Vėlesniais metais buvęs „vežėjas“ J. Kaminskas pasuko tarnystės Dievui keliu.

Koplyčia pastatyta Klebiškio tikinčiųjų jėgomis, pašventinta 1990 m. birželio mėn. Tuomet įvyko iš Klebiškio kilusio primicijanto kunigo J. Kaminsko (g. 1955 m.) pirmosios šv. Mišios, baigus Kauno kunigų seminariją. Į iškilmę susirinko kaimo žmonės, giminės, buvo kunigų iš kitų parapijų. Koplyčią pašventino J. Kaminskas, gavęs vyskupo Juozo Žemaičio pritarimą.

Atgimimo pradžioje mintis pastatyti koplyčią kilo vietos žmonėms, norėjusiems pažymėti jų pamaldaus kraštiečio J. Kaminsko įšventinimą į kunigus. Jis tuomet ėjo į pabaigą mokslus seminarijoje, pasiūlė kaime, gražioje vietoje netoli piliakalnio, pastatyti koplyčią. Tam pritarė vyskupas. Koplyčią pagal seminaristo nubraižytą planą statė vietos žmonės, sudėję pinigus ir medžiagas, jų skyrė ir Šilavoto kolūkis (pirm. Antanas Abromavičius).

## Šaltiniai
Dakar 18

**Dakar 18** – kompiuterinis lenktynių žaidimas, paremtas 2018 m. Dakaro ralio lenktynėmis. Žaidimą kuria kompanija „Bigmoon Entertainment“. 

Žaidimas išleistas 2018 m. rugsėjo 25 d. Microsoft Windows, PlayStation 4 ir Xbox One platformoms. Žaidimas oficialiai licencijuotas ir jame yra oficialūs Dakaro ralio dalyviai visose kategorijose – automobilių, motociklų, keturračių, sunkvežimių ir UTV.

Žaidimas paremtas atviro pasaulio principu. Jis apima 20 000 km² plotą, kuris gali būti laisvai tyrinėjamas.

Žaidėjas galės laisvai išlipti iš automobilio, jį taisyti, pagelbėti kitiems lenktynių dalyviams. Iš viso lenktynėse bus 12 etapų. Vienam etapui įveikti prireiks 1-2 valandų. Lenktynėse navigacija vyksta naudojantis kelio knygomis.

## Nuorodos
*Oficiali svetainė

## Šaltiniai
Ruklių I tvenkinys

**Ruklių I tvenkinys** – tvenkinys Lietuvoje, Utenos rajone, 2,5 km į pietryčius nuo Sudeikių. Sudarytas užtvenkus bevardį upelį 2 km nuo jo įtekėjimo į Lankų ežero pelkę (Alaušo ežero baseinas). Tvenkinio ilgis iš pietvakarių į šiaurės rytus – 0,41 km, plotis – iki 0,33 km. Altitudė 144,4 m. Pasroviui iškart telkšo Ruklių II tvenkinys. Krantai žemi, vietomis užpelkėję, tik pietinis krantas aukštokas, vietomis apaugę medžiais ir krūmais. Aplinkui daugiausia plyti pievos ir dirbami laukai. Šalia įsikūręs Nuodėgulių kaimas.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Ruklių II tvenkinys

**Ruklių II tvenkinys** – tvenkinys Lietuvoje, Utenos rajone, 2,5 km į pietryčius nuo Sudeikių. Sudarytas užtvenkus bevardį upelį 1,3 km nuo jo įtekėjimo į Lankų ežero pelkę (Alaušo ežero baseinas). Tvenkinio ilgis iš pietvakarių į šiaurės rytus – 0,63 km, plotis – iki 0,22 km. Altitudė 142,9 m. Pietrytinis krantas aukštas. Priešsroviui iškart telkšo Ruklių I tvenkinys, pasroviui iškart – Ruklių III tvenkinys. Šiaurinėje pakrantėje auga miškelis. Rytinis krantas užpelkėjęs. Vietomis plyti pievos ir dirbami laukai. Rytinėje pakrantėje įsikūręs Nuodėgulių kaimas ir nutiestas kelias .

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Ruklių III tvenkinys

**Ruklių III tvenkinys** – tvenkinys Lietuvoje, Utenos rajone, 2,5 km į rytus nuo Sudeikių. Sudarytas užtvenkus bevardį upelį 0,9 km nuo jo įtekėjimo į Lankų ežero pelkę (Alaušo ežero baseinas). Tvenkinio ilgis iš pietryčių į šiaurės vakarus – 0,57 km, plotis – iki 0,34 km. Yra 0,22 ha sala. Altitudė 141,5 m. Priešsroviui iškart telkšo Ruklių II tvenkinys, pasroviui už 75 m – Ruklių IV tvenkinys. Krantai daugiausia aukštoki, ištisai apaugę siauru medžių ir krūmų ruožu. Aplinkui plyti pievos. Šiaurinėje pakrantėje įsikūręs Ruklių kaimas.

## Šaltiniai
Ruklių IV tvenkinys

**Ruklių IV tvenkinys** – tvenkinys Lietuvoje, Utenos rajone, 2 km į rytus nuo Sudeikių. Sudarytas užtvenkus bevardį upelį 0,3 km nuo jo įtekėjimo į Lankų ežero pelkę (Alaušo ežero baseinas). Tvenkinio ilgis iš rytų į vakarus – 0,57 km, plotis – iki 0,16 km. Altitudė 140,1 m. Kranto linija labai vingiuota. Priešsroviui už 75 m telkšo Ruklių III tvenkinys. Krantai žemi, daugumoje vietų užpelkėję, apaugę siauru medžių ir krūmų ruožu. Aplinkui plyti pievos ir dirbami laukai. Į rytus įsikūręs Ruklių kaimas. Šiaurine pakrante nutiestas kelias .

## Šaltiniai
Ben Affleck

**Bendžaminas Geza Aflekas Boltas**; geriau žinomas kaip **Benas Aflekas** (; g. 1972 m. rugpjūčio 15 d.; Berklyje, JAV) – žymus JAV aktorius ir režisierius.

Jis vaidino tokiuose filmuose kaip „Parduotuvių slunkiai“ (*Mallrats*; 1995), paskui „Ieškant Emi“ (*Chasing Amy*; 1997). 1998 m. jis laimėjo Auksinį gaublį už scenarijų filmui „Gerasis Vilas Hantingas“. Kitą Auksinį gaublį jis gavo už filmo „Argo“ režisūrą ir geriausią filmą. Kiti geriausi jo filmai: „Armagedonas“ (*Armageddon*; 1998), „Perl Harboras“ (*Pearl Harbor*; 2001), „Skiriamoji juosta“ (*Changing Lanes*; 2002), „Baimės kaina“ (*The Sum of All Fears*; 2002), „Drąsiaširdis“ (*Daredevil*; 2003). Geriausi režisuoti filmai: „Dingusioji“ (*Gone Baby Gone*; 2007), „Miestas“ (*The Town*; 2010), „Argo“ (2012).

Nuo 2016 m. pradėjo vaidinti Briusą Veiną / Betmeną „Batman v Superman“ filmų serijose.

## Nuorodos
*
Abdel Fattah el-Sisi

**Abdelfatahas Saidas Huseinas Chalilas el-Sisi** (, g. 1954 m. lapkričio 19 d. Kaire, Egipte) – šeštasis ir dabartinis Egipto prezidentas, išrinktas 2014 m.

## Biografija
Po Egipto revoliucijos 2011 m. ir Mohamedo Morsio išrinkimo 2012 m. prezidento rinkimuose, Sisi buvo paskirtas Egipto gynybos ministru.

Būdamas Egipto gynybos ministru ir kariniu pajėgų vadu, Sisi dalyvavo kariniame perversme, kuris 2013 m. liepos 3 d. po protestų iš valdžios pašalino prezidentą Morsį. Pastarąjį pakeitė laikinasis prezidentas Adli Mansuras, kuris paskyrė naują ministrų kabinetą. Vėlesniais mėnesiais laikinoji vyriausybė padidino represijas prieš islamistinę Musulmonų broliją, mirties bausme nubausdama jos vadus ir 2013 m. rugpjūtį nužudydama šimtus ją palaikančių protestuotojų.

2014 m. kovo 26 d. Sisi baigė karinę karjerą ir pranešė planuojantis dalyvauti 2014 m. Egipto prezidento rinkimuose. Rinkimuose, kuriuose be Sisi dalyvavo tik dar vienas kandidatas, Sisi gavo daugiau negu 97 % balsų iš 47 % balsavusiųjų. Po inauguracijos į prezidentus 2014 m. birželio 8 d., Sisi vyriausybė stipriai išplėtė kariuomenės galias, todėl Sisi dažnai būna lyginamas su ankstesniais Egipto diktatoriais.

Sisi buvo pagrindinis kandidatas 2018 m. kovo 26−28 d. prezidento rinkimuose, visiems jo oponentams pasitraukus po šantažo, suėmimo ar rinkimų komiteto sukeliamų sunkumų siekiant juose dalyvauti. Sisi laimėjo šiuos rinkimus surinkęs 97 % balsų (dalyvavus 41,5 % rinkėjų).

## Šaltiniai